stanford-oval/wikipedia huggingface dataset:
תיארוך רדיומטרי
שיטות לתיארוך ארוך-טווח

שיטת התיארוך מסוג תיארוך אורניום-עופרת היא אחת הוותיקות ביותר, כמו גם אחת מהמדויקות ביותר. היא שוכללה עד לנקודה שבה טעות בתיארוך של סלעים בני יותר משלושה מיליארדי שנים היא לא יותר משני מיליוני שנים. תיארוך אורניום-עופרת מבוצע בדרך כלל על המינרל זירקון (ZrSiO4), אולם ניתן לעשות בו שימוש גם על מינרלים אחרים. זירקון קולט אטומי אורניום לתוך המבנה הגבישי שלו כמחליפים לזירקוניום, אבל דוחה בעוצמה עופרת. לזירקון יש טמפרטורת חסימה (הטמפרטורה שמתחתיה אינם חופשיים לעזוב את המינרל, כך שהשעון הרדיומטרי מתחיל לפעול) גבוהה מאוד, עמידות בפני שבירה מכנית ואדיש מבחינה כימית במידה רבה. כמו כן, זירקון יוצר מספר רב של שכבות גבישיות במהלך אירועים מטאמורפיים, כאשר כל אחד מהם יכול להוות עדות לגיל איזוטופי של האירוע. ניתן להשיג אנליזה מקומית של המיקרו-קרן באמצעות שיטות הלייזר ICP-MS אוSIMS.
אחד מיתרונותיו המשמעותיים הוא שכל דגימה מספקת שני שעונים, אחד המבוסס על התפרקות אורניום 235 לעופרת-207 עם זמן מחצית חיים של 700 מיליוני שנים בקירוב, ואחד המבוסס על התפרקות אורניום-238 לעופרת-206 עם זמן מחצית חיים של 4.5 מיליארדי שנים בקירוב, דבר המספק בדיקת הצלבה מובנית שמאפשרת לקבוע בדייקנות את גיל הדגימה גם אם חלק מהעופרת אבד.
לעיתים עושים שימוש בשתי שיטות רדיומטריות אחרות על מנת לבצע תיארוך ארוך-טווח. תיארוך אשלגן-ארגון כרוך בלכידת אלקטרונים או דעיכת פוזיטרונים של אשלגן-40 לארגון-40. לאשלגן-40 יש זמן מחצית חיים של 1.3 מיליארדי שנים בקירוב, כך ששיטה זו ישימה לסלעים העתיקים ביותר. אשלגן-40 רדיואקטיבי נפוץ בנציצים, פצלות השדה, והורנבלנדות, למרות שטמפרטורת החסימה בחומרים אלה היא נמוכה מאוד (בערך 125 מעלות צלזיוס בנציצים עד 450 מעלות בהורנבלנדות).
תיארוך רובידיום-סטרונציום מבוסס על התפרקות בטא של רובידיום-87 לסטרונציום-87, עם זמן מחצית חיים של 50 מיליארדי שנים בקירוב. עושים שימוש בשיטה זו על מנת לתארך סלעי יסוד וסלעים מותמרים, כמו גם לתיארוך של דגימות מהירח. טמפרטורות החסימה הן כה גבוהות עד כדי כך שאינן מהוות שיקול. תיארוך רובידיום-סטרונציום אינו מדויק כמו שיטת אורניום-עופרת, עם טעויות של 30 עד 50 מיליוני שנים עבור דגימה בת 3 מיליארדי שנים.
תיארוך עם נוקלידים רדיואקטיביים קצרי ימים שאינם קיימים יותר

בתקופה שלאחר היווצרות מערכת השמש היו בה מספר נוקלידים רדיואקטיביים קצרי ימים כגון 26Al, 60Fe, 53Mn ו-129I, שקודם לכן בערפילית השמש. הנוקלידים הרדיואקטיביים האלה – שייתכן ונוצרו על ידי פיצוץ של סופרנובה – לא קיימים היום אולם ניתן לאתר את תוצרי הדעיכה שלהם בחומרים הקיימים מאז ראשית קיומה של מערכת השמש, כגון מטאוריטים. באמצעות מדידת תוצרי הדעיכה של נוקליד רדיואקטיבי שאיננו קיים עם ספקטרומטר מסות ושימוש בתרשימים איזוכרוניים, ניתן לקבוע זמנים יחסיים בין מאורעות שונים בהיסטוריה המוקדמת של מערכת השמש. ניתן לכייל שיטות תיארוך המבוססות על נוקלידים רדיואקטיביים שאינם קיימים עם שיטת אורניום-עופרת על מנת לתת טווח מדויק.
סוגים שונים של שיטות תיארוך רדיומטריות

ארגון-ארגון (Ar-Ar)
תיארוך עקבות ביקוע
הליום-הליום (He-He)
יוד-קסנון (I-Xe)
לנתן-בריום (La-Ba)
עופרת-עופרת (Pb-Pb)
לוטציום-הפניום (Lu-Hf)
ניאון-ניאון (Ne-Ne)
תיארוך אופטי על ידי האצת הארה
תיארוך אשלגן-ארגון (K-Ar)
תיארוך פחמן-14
רניום-אוסמיום (Re-Os)
תיארוך רובידיום-סטרונציום (Rb-Sr)
סמריום-נאודימיום (Sm-Nd)
תיארוך אורניום-עופרת (U-Pb)
אורניום-עופרת-הליום (U-Pb-He)
אורניום-תוריום (U-Th)
אורניום-אורניום (U-U)
ראו גם

פיזיקה גרעינית
קלייר קמרון פטרסון
תיארוך מצטבר
הערות שוליים

↑  http://math.ucr.edu/home/baez/physics/ParticleAndNuclear/decay_rates.html ראו כאן]
↑  Georgia Perimeter College - Radiometric dating
↑  U.S. Geological Survey - Radiometric Time Scale
↑  U.S. Food and Drug Administration Radiological Emergency Response Plan
↑  SIMS ion micropobes able to achieve zircon analysis are SHRIMP or Cameca IMS  1270-1280. refer to Trevor Ireland, Isotope Geochemistry: New Tools for Isotopic Analysis, Science, December 1999, Vol. 286. no. 5448, pp. 2289 - 2290
| --- | --- |
בקרת זהויות :  NLI: 987007558363305171  GND: 4277253-9  LCCN: sh85110596 
דוגמה לשרשרת דעיכה רדיואקטיבית מעופרת-212 (212Pb) ועד עופרת-208 (208Pb) . כל גרעין הורה מתפרק באופן ספונטני לגרעיני בת (תוצר הדעיכה) באמצעות דעיכת אלפא או דעיכת בטא. התוצר הסופי, עופרת-208 (208Pb), יציב ואינו יכול עוד לדעיכה רדיואקטיבית ספונטנית.
איור זה מראה את היחס בין פחמן 12 לפחמן 14 בפחמן דו-חמצני אטמוספירי כפונקציה של הזמן במחצית השנייה של המאה ה-20
1439

שנת 1439 היא השנה ה-39 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

בניית קתדרלת שטרסבורג. זה היה הבניין הגבוה בעולם עד למאה ה-19.
נולדו

9 במאי – פיוס השלישי, אפיפיור (נפטר ב-1503)
נפטרו

27 באוקטובר – אלברכט השני, מלך גרמניה והונגריה (נולד ב-1397)
פרידריך הרביעי, הדוכס מאוסטריה. (נולד בשנת 1382).
ראו גם

ילידי 1439‎
נפטרים ב-1439‎
תמורה (מתמטיקה)

6 התמורות האפשריות של שלושה עצמים (כל שורה מייצגת תמורה)
תְּמוּרָה או פֶּרְמוּטַצְיָה היא פונקציה חד-חד-ערכית ועל מקבוצה לעצמה. באופן אינטואיטיבי ניתן לראות בתמורה כסידור מחדש של איברים בקבוצה. לפיכך, בניגוד לצירוף, בתמורה יש חשיבות לסדר.
הגדרה

בהינתן קבוצה סופית  K=\{a_{1},a_{2},a_{3},...,a_{n}\}, הפונקציה  \sigma \colon K\to K תיקרא תמורה אם ורק אם היא חד חד ערכית ועל. דהיינו, אם לכל  1\leq i\leq n קיים  1\leq j\leq n יחיד, כך ש- \sigma (a_{j})=a_{i}.
אם  \sigma (a_{j})=a_{i}, נהוג לסמן  \sigma (a_{j})=\sigma _{j}=a_{i}.
כמו כן, כדי שיהיה ניתן לראות בבירור את הקשר שבין איברי הקבוצה לבין הערכים שהתמורה מתאימה להם, ניתן לייצג את התמורה במטריצה מסדר  2\times n מהצורה  {\begin{pmatrix}a_{1}&a_{2}&...&a_{n}\\\sigma _{1}&\sigma _{2}&...&\sigma _{n}\end{pmatrix}}. נפוץ גם הכתיב  {\begin{pmatrix}\sigma _{1}&\sigma _{2}&\dots &\sigma _{n}\end{pmatrix}}.
יתר על כן, אם נסמן  \sigma _{1}=a_{i_{1}},\sigma _{2}=a_{i_{2}},\dots ,\sigma _{n}=a_{i_{n}} כאשר גם  a_{i_{1}},a_{i_{2}},...,a_{i_{n}} הם איברי הקבוצה  K (מאחר שהתמורה היא פונקציה מ- K לעצמה), נוכל לדבר על התאמה של אינדקסים. כלומר, נוכל לומר שהתמורה מתאימה לאינדקס 1 (לאיבר  a_{1}) את האינדקס  i_{1} (האיבר  a_{i_{1}}), ולפיכך ניתן לכתוב את התמורה גם בצורה הבאה (שתשקף את אינדקס האיבר המותאם לכל איבר אחר על ידי התמורה): {\begin{pmatrix}1&2&...&n\\i_{1}&i_{2}&...&i_{n}\end{pmatrix}}.
דוגמה

נסתכל למשל על הפונקציה
זו היא הפונקציה המתאימה ל־1 את 2, ל־2 את 3 ול־3 את 1, ובכך מסדרת מחדש את הקבוצה {1,2,3}.
צורה מקובלת לרשום תמורה היא כזאת:
צורת רישום זו נוחה לצורכי חשבונות של הרכבת תמורות.
חבורת התמורות

אוסף כל התמורות מעל קבוצה  X מקיימת את התכונות הבאות:
סגירות קבוצת התמורות להרכבה. כלומר, אם  \sigma ,\tau  הן תמורות על הקבוצה  X, גם הרכבתן היא תמורה על  X.
קיום תמורה הופכית – אם  \sigma  היא תמורה על  X אז יש תמורה  \sigma ^{-1} על  X שהרכבתן היא תמורת הזהות,  {\mbox{id}} (התמורה שאינה משנה כלל את סדר האיברים). כלומר  \sigma \circ \sigma ^{-1}=\sigma ^{-1}\circ \sigma ={\mbox{id}}.
הרכבת תמורות היא פעולה אסוציאטיבית.
משלוש התכונות לעיל עולה שאוסף כל התמורות על קבוצה  X מהווה חבורה עם הפעולה של הרכבת תמורות. חבורה זו מסומנת  S_{X} ונקראת החבורה הסימטרית.
משפט: אם  X קבוצה סופית בעלת  n איברים אז  |S_{X}|=n!.
הוכחה:
נסתכל על האיבר הראשון. יש  n מקומות שבהם אפשר לשבץ אותו. נשבץ אותו באחד מהם. כעת נסתכל על האיבר השני. יש רק  n-1 אפשרויות בשבילו, כי מקום אחד כבר תפוס. נשבץ גם אותו ונמשיך בצורה דומה עבור כל האיברים. נקבל בסך הכול  n\cdot (n-1)\cdots 2\cdot 1=n! אפשרויות שיבוץ, על פי עקרון הכפל שבקומבינטוריקה; ולכן יש  n! תמורות אפשריות.
סוגי תמורות

קל להבין את סוגי התמורות השונות, אם נסתכל על הקבוצה  \{1,2,\ldots ,n\}. במצב ההתחלתי, כל איבר נמצא במקום המתאים לו (האיבר  2, למשל, נמצא במקום השני). כאשר אנו מתארים תמורה אנו בעצם אומרים לגבי כל איבר לאיזה מקום הוא עובר. למשל: "האיבר  3 עובר למקום  5" פירושו הוא שבסדר החדש (סידור המספרים בשורה אחרי ביצוע התמורה, כלומר - הפעלת הפונקציה על כל אחד מהם) המספר  3 יופיע במקום החמישי. בהמשך לא תמיד נציין "איבר" או "מקום" ונשתמש בביטויים כמו " a עובר ל־ b" או " c מחליף את  d" וכדומה.
סוגי תמורות > חילוף

תמורה זו מסומנת כ־ (a\;b), והיא פשוט מחליפה בין האיברים  a ו־ b.
לדוגמה: הפעלת החילוף  (1\;2) על  (1\;2\;3) מחזירה  (2\;1\;3).
סוגי תמורות > מחזור

מחזור (או מעגל) הוא תמורה הפועלת על קבוצת מספרים באופן מעגלי: האיבר  a_{1} עובר למקום  a_{2}, האיבר  a_{2} עובר ל־ a_{3}, עד לאיבר  a_{r-1} העובר ל־ a_{r}, והאיבר האחרון בסדרה,  a_{r} עובר ל־ a_{1}. בשל חשיבותן הרבה של תמורות מסוג זה לגבי פעולות בחבורה הסימטרית, יש להן סימון מיוחד:  (a_{1}\;a_{2}\;\dots \;a_{r}). מסימון זה מובן גם שהתמורה אינה מזיזה ממקומם איברים שאינם מופיעים ברשימה  a_{1},\ldots ,a_{r}. לדוגמה: המחזור  (2\;3\;4) מעביר את  2 ל־ 3, את  3 ל־ 4, את  4 ל־ 2, ומותיר (למשל) את  1 במקומו.
חילוף הוא מקרה פרטי של מחזור: כאשר במחזור שני איברים בלבד הוא שקול לחילוף.
פירוק למחזורים

ניתן לפרק כל תמורה יחידה למחזורים זרים. לדוגמה, התמורה
ניתנת לפירוק ל  \sigma =(132)(56). בפירוק לרוב משמיטים את המחזורים באורך אחד (בדוגמה זו זהו המחזור  (4)), כיוון שמחזור באורך אחד הוא למעשה תמורת הזהות.
מבנה המחזורים של התמורה, כלומר אורך המחזורים הזרים ומספרם, מספק מידע חשוב לגבי התמורה. לדוגמה, סדר התמורה הוא הכפולה המשותפת המינימלית של אורכי המחזורים. בנוסף, הפירוק למחזורים זרים הוא שמורה תחת איזומורפיזמים: אם  \tau  תמורה כלשהי, אז להצמדה  \tau \sigma \tau ^{-1} יש מבנה מחזורים זהה לזה של  \sigma .
כשגודל התמורה שואף לאינסוף, תוחלת האורך של המחזור הארוך ביותר של תמורה שואף להיות ליניארי בגודל התמורה כאשר המקדם הוא קבוע גולומב-דיקמן.
סימן של תמורה

כל תמורה אפשר להציג כהרכבה של חילופים, בדרכים שונות. אף על פי שמספר החילופים אינו קבוע, הזוגיות של מספר זה לא תלויה בהצגה. בהתאם לכך, התמורה האמורה היא תמורה "זוגית", כלומר בעלת סימן " +1"; או "אי-זוגית", כלומר בעלת סימן " -1". לדרך זו של הקצאת סימנים לתמורות יש תכונה חשובה: הסימן של מכפלת תמורות שווה למכפלת הסימנים, כך שהעתקת הסימן,  {\mbox{sgn}}\colon S_{n}\to \{+1,-1\}, מהווה הומומורפיזם. הגרעין של הומומורפיזם זה הוא חבורת התמורות הזוגיות.
הסימן של  \sigma  הוא  \operatorname {sgn}(\sigma )={\frac {\prod _{i<j}(x_{j}-x_{i})}{\prod _{i<j}(x_{\sigma (j)}-x_{\sigma (i)})}}, כאשר  x_{1},\dots ,x_{n} משתנים. התוצאה תמיד שווה או ל- 1 או ל -1.
(-1)^{|\{(i,j)|i<j,\sigma (i)>\sigma (j)\}|}
מייצגים את התמורה באמצעות קווים שנמתחים בין השורה  1,...,n לבין אותה השורה. זוגיות מספר ההצטלבויות שלהם היא זוגיות התמורה.
מייצגים את התמורה באמצעות קווים שנמתחים בין השורה  \sigma (1),...,\sigma (n) לבין אותה השורה. זוגיות מספר ההצטלבויות שלהם היא זוגיות התמורה.
מפרקים את התמורה ל- k מחזורים זרים, כולל נקודות השבת. זוגיות התמורה היא זוגיות המספר  n-k.
מפרקים את התמורה ל- t מחזורים כלשהם, ונניח כי m מחזורים מתוכם באורך זוגי. זוגיות התמורה היא זוגיות המספר  m.
תמורות ושעשועים מתמטיים

תמורות משחקות תפקיד גם בחידות ומשחקים רבים. משחקים לשחקן בודד כגון חידת ה-15 וחידת הקובייה ההונגרית הם למעשה משחקי תמורות:
בחידת ה-15, המספרים מ-1 עד 15 כתובים על לוחיות המסודרות במטריצה בגודל 4x4, כאשר אחת המשבצות נותרת ריקה. במשחק בכל מהלך ניתן להזיז אל תוך המשבצת הריקה את אחת הלוחיות הסמוכות אליה. מטרת המשחק היא לשנות את המיקום של הלוחיות בעלות המספרים 14 ו-15. את המשחק ניתן לראות כמשחק תמורות. כל מצב במשחק מהווה תמורה על 16 איברים (כולל המשבצת הריקה) וחוקי המשחק מתארים את הפעולות המותרות למעבר מתמורה אחת לאחרת. מכאן שהמצבים שניתן להגיע אליהם במשחק מהווים חבורה, שהיא תת-חבורה של כל התמורות על 16 איברים. התרגום של החידה לשפה מתמטית תהיה: "האם למצב ההתחלתי ולמצב הסופי אותה זוגיות?", התשובה לכך שלילית: כלומר לא ניתן לפתור את המשחק.
גם הקובייה ההונגרית, שהומצאה על ידי ארנה רוביק בשנת 1974 היא דוגמה למשחק תמורות, אם כי מורכב יותר.
ראו גם

תורת החבורות
החבורה הסימטרית
חידת ה-15
קובייה הונגרית
Burn (שיר של אשר)

"Burn" הוא שיר של זמר ה-R&B האמריקאי אשר, שכתב יחד עם הפזמונאים האמריקאים ג'רמיין דופרי ובריאן-מייקל קוקס. השיר הופק על ידי דופרי וקוקס עבור אלבום האולפן הרביעי של אשר, Confessions‏ (2004). זהו שיר דאון-טמפו על התפרקותה של מערכת יחסים, ותוכנן במקור להיות הסינגל המוביל מתוך האלבום, אך "Burn" נדחה בעקבות תגובות חיוביות לשיר "Yeah!‎". "Burn" יצא כסינגל השני מתוך האלבום ב-21 במרץ 2004.
רקע

כשאשר תכנן ליצור אלבום חדש לאחר אלבומו השלישי, 8701‏ (2001), הוא החליט לא להסתעף הרבה עם משתפי פעולה ולהמשיך לבנות מוזיקה עם המפיקים הקודמים שלו. אשר גייס בשנית את המפיק המוזיקלי ג'רמיין דופרי, ששיתף פעולה עם אשר בשני אלבומיו הקודמים, יחד עם הנפטונז ואר קלי, בין היתר, לעבוד על אלבום האולפן הרביעי שלו, Confessions‏ (2004). דופרי יצר קשר עם שותפו התכוף בריאן-מייקל קוקס, שגם יצר להיטים כמו הסינגל "U Got It Bad" מ-2001 עבור אשר. במהלך פגישה מוקדמת לאלבום, דופרי וקוקס דיברו על נושא שמומש מאוחר יותר לשיר "Burn".
הוצאה

אשר הגיש את האלבום לחברת התקליטים שלו אריסטה רקורדס, לאחר שהרגיש כי סיים לעבוד עליו. לאחר שהוא ונשיא החברה אנטוניו "LA" ריד האזינו לשירים, הם הרגישו שהאלבום זקוק לסינגל ראשון וכי עליהם ליצור שיר אחד או שניים נוספים, מה שגרם לדחיית צאתו של האלבום. אשר חזר לאולפן ושיתף פעולה עם ליל ג'ון, שאמר: "הוא היה צריך סינגל. היה להם את 'Burn'.‏ 'Burn' היה לוהט, אבל הם היו צריכים את המפלצת החזקה הראשונה הזו. אז נכנסתי". הם עבדו על מספר רצועות, כולל "Red Light", שלא נכלל בהוצאה הראשונה של האלבום, ו-"Yeah!", בו משתתפים לודאקריס וליל ג'ון.
אנשי חברת התקליטים התקשו בהחלטה איזה שיר להוציא כסינגל המוביל. עד ש-"Yeah!" הודלף, "Burn" נבחר לסינגל הראשון הרשמי מתוך Confessions‏. "Yeah!", שהיה אמור להיות שיר לקידום מכירות וטיזר למעריציו של אשר, יצא לתקליטני רחוב ולמיקסטייפים. עם זאת, התגובה החיובית לשיר הובילה לשינוי, ו-"Yeah!" הפך לסינגל המוביל ו-"Burn" נקבע לצאת מיד אחריו. "Burn" נשלח לתחנות הרדיו העכשוויות הקצביות והעכשוויות האורבניות האמריקאיות ב-1 במרץ 2004. הוא פורסם באופן מסחרי בארצות הברית ב-21 במרץ 2004, כסינגל תקליטור, בפורמט הורדה דיגיטלית וכסינגל 7 אינץ'. בממלכה המאוחדת, הוצאו תקליטור וסינגל 12 אינץ' ב-28 ביוני 2004.
וידאו קליפ

את הווידאו קליפ של "Burn" ביים ג'ייק נאווה, שהפיק מגוון רחב של קליפים עבור אטומיק קיטן, ביונסה ועוד. הוא צולם בביתו לשעבר של הזמר הפופולרי האמריקאי פרנק סינטרה בהוליווד. בקליפ מופיעה הדוגמנית ג'סיקה קלארק. בגיליון יולי 2008 של מגזין וייב, אמר אשר לכותבת מיצי מילר: "נשים החלו לאהוב זו את זו כתוצאה מכך שאין להן מספיק גברים". ב-26 ביוני 2008, הכותבת שרה וורן מ-AfterEllen.com חשפה כי ג'סיקה קלארק, השחקנית הראשית בקליפ "Burn" של אשר, הייתה למעשה דוגמנית לסבית בגלוי. במאמר, וורן כתבה: "אולי זה לא מחסור בגברים שהופך נשים ללסביות, אשר - אולי זה אתה!".
מיקומי שיא

|   ‏‏‏  מצעדים ודירוגים (2004–2005)> מדינה |   ‏‏‏  מצעדים ודירוגים (2004–2005)> מצעד |   ‏‏‏  מצעדים ודירוגים (2004–2005)> מיקום שיא |   ‏‏‏  מצעדים ודירוגים (2004–2005)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  אוסטרליה | מצעד הסינגלים האוסטרלי | 2 |  |
|  אירופה | אירופה הוט 100 | 2 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ הופ | 1 |  |
|  ארצות הברית | מצעד 40 שירי המיינסטרים | 2 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 11 |  |
|  דנמרק | היטליסטן | 10 |  |
|  הולנד | מצעד 40 הסינגלים ההולנדיים | 12 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 28 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 2 |  |
|  פלנדריה | אולטראטופ 50 | 18 |  |
|  צרפת | SNEP | 29 |  |
|  רומניה | מצעד השירים הרומני | 12 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 10 |  |
|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  הממלכה המאוחדת | מצעד ההורדות | 69 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  אוסטרליה | מצעד הסינגלים האוסטרלי | 31 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B/היפ הופ | 3 |  |
|  ארצות הברית | מצעד השירים הקצביים | 6 |  |
|  גרמניה | GfK – טופ 100 | 80 |  |
|  הולנד | מצעד 40 הסינגלים ההולנדיים | 83 |  |
|  הממלכה המאוחדת | מצעד הסינגלים הבריטי | 27 |  |
|  ניו זילנד | המצעד הניו זילנדי הרשמי | 7 |  |
|  פלנדריה | אולטראטופ 50 | 95 |  |
|  שווייץ | המצעד השווייצרי | 63 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  רומניה | מצעד השירים הרומני | 92 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ארצות הברית | בילבורד הוט 100 | 21 |  |
|   ‏‏‏  מצעדי כל הזמנים (1958–2018)> מדינה |   ‏‏‏  מצעדי כל הזמנים (1958–2018)> מצעד |   ‏‏‏  מצעדי כל הזמנים (1958–2018)> מיקום שיא |   ‏‏‏  מצעדי כל הזמנים (1958–2018)>  |
| --- | --- | --- | --- |
|  ארצות הברית | בילבורד הוט 100 | 147 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| ניו זילנד (RMNZ) | פלטינה | 10,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×4 | 4,000,000 |
הערות שוליים

↑  Reid, Shaheem (7 בפברואר 2005). "Road To The Grammys: The Making Of Usher's Confessions". MTV News. Viacom Media Networks. נבדק ב-29 בפברואר 2008. {{cite news}}:  (עזרה)
↑  Vineyard, Jennifer (25 בינואר 2006). "In Book Proposal, Dupri Calls Em A Hater, Says Usher's Confessions Are Really His". MTV News. Viacom Media Networks. נבדק ב-3 במרץ 2008. {{cite news}}:  (עזרה)
↑  "BET Awards 2023: 5 Timeless R&B Jams From Usher". BET (באנגלית). אורכב מ-המקור ב-2023-06-13. נבדק ב-2024-02-13.
1 2 3  Reid, Shaheem (31 במרץ 2004). "The Road To Confessions: How Usher 'Shook A Million'". MTV News. Viacom Media Networks. נבדק ב-29 בפברואר 2008. {{cite news}}:  (עזרה)
↑  Reid, Shaheem (7 בפברואר 2005). "Usher To Share His Confessions In March". MTV News. Viacom Media Networks. נבדק ב-29 בפברואר 2008. {{cite news}}:  (עזרה)
↑  "Going for Adds" (PDF). Radio & Records: 47. 27 בפברואר 2004. נבדק ב-13 בדצמבר 2022. {{cite journal}}:  (עזרה)
↑  "Burn [CD #1]". Allmusic. Rovi Corporation. נבדק ב-12 באוגוסט 2012. {{cite web}}:  (עזרה)
↑  "New Releases: Singles". Music Week: 27. 26 ביוני 2004. {{cite journal}}:  (עזרה)
↑  "Usher - Usher Falls For Model Girlfriend". Contactmusic.com. 30 באפריל 2004. נבדק ב-29 בפברואר 2008. {{cite news}}:  (עזרה)
↑  "Caught Up : VIBE.com". VIBE.com. אורכב מ-המקור ב-4 ביולי 2008. נבדק ב-5 ביולי 2008. {{cite web}}:  (עזרה)
↑  "Best. Lesbian. Week. Ever. (June 27, 2008)". AfterEllen.com. נבדק ב-5 ביולי 2008. {{cite web}}:  (עזרה)
| --- | --- |
בקרת זהויות :  MusicBrainz work: 5b90ea12-44d0-47f6-9373-0a63c4ad1e57
1440

שנת 1440 היא השנה ה-40 במאה ה-15. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

תאריך מדויק אינו ידוע:
נוסד בית הספר התיכון האנגלי היוקרתי איטון
נולדו

22 בינואר – איוואן השלישי מרוסיה, צאר רוסי (נפטר ב-1505)
22 בפברואר – לסלו החמישי, מלך הונגריה (נפטר ב-1457)
15 באוקטובר – היינריך השלישי, רוזן הסן העילית (נפטר ב-1483)
נפטרו

14 בפברואר – דיטריך, רוזן אולדנבורג (נולד ב-1398)
20 בספטמבר – פרידריך הראשון, הנסיך הבוחר מברנדנבורג (נולד ב-1371)
26 באוקטובר – ז'יל דה רה, מפקד צבאי וחבר לנשק של ז'אן ד'ארק, אך ידוע בהיותו רוצח ילדים סדרתי (נולד ב-1405)
ראו גם

ילידי 1440‎
נפטרים ב-1440‎
תעשיית חלל ברוסיה

תחנת החלל מיר. יוני 1998
מהישגי תעשיית החלל - המשגר סויוז.
תעשיית החלל ברוסיה כוללת ייצור טילים, חלליות, לוויינים וציוד נוסף הקשור בחקר חלל והיא אחת התעשיות החשובות בכלכלה הרוסית והמובילות בעולם. לאחר התפרקות ברית המועצות והמצב הכלכלי הקשה שפקד את הפדרציה הרוסית הצטמצמו מאוד תקציבי תעשיית החלל של רוסיה והיא ביטלה פרויקטים רבים. מאז שנת 2000 עם ההשתפרות במצב הכלכלי גדלו התקציבים.
התעשייה מורכבת מלמעלה מ-100 חברות ומעסיקה כ-250,000 איש. מרבית חברות החלל הרוסיות הן יורשות של לשכות העיצוב הסובייטיות. חברת החלל הפרטית הגדולה ביותר ברוסיה היא תאגיד הטילים והחלל אנרגיה, שהיא שותפה עיקרית בתפעול טילי השיגור. חברת חרוניצ'ב ופרוגרס הן הספקיות העיקריות של רכבי חלל, כאשר חברת לאבוצ'קין היא המפתחת העיקרית של גשושיות חלל רוסיות וחברת "מערכות הלוויין המודיעיניות ע"ש רשטניוב" היא ספקית הלוויינים העיקרית.
היסטוריה > תעשיית החלל הסובייטית

תעשיית החלל הסובייטית הייתה אחת הוותיקות והמתקדמות בעולם והורכבה מלשכות תכנון ממלכתיות שייצרו רכיבי חלל באמצעות מפעלים שהיו פזורים ברחבי המדינה כולה והיו בתחילה חלק מהגולאג והעסיקו אסירים רבים. לאחר פירוק הגולאג בשנות ה-50, המשיכו לשכת התכנון הממלכתיות לפעול בכפיפות למשרד לבניית מכונות כללית שהיה המשרד הממשלתי בברית המועצות שהיה אחראי על תעשיית החלל הסובייטית והוקם בשנת 1955.
בשנות ה-80, בוצעו הליכי הפרטה ראשונים ובתחילת שנות ה-90, חלק רב מאותן לשכות תכנון ממלכתיות הפכו לחברות הנסחרות בבורסה, חלקן המשיכו להיות חברות בבעלות המדינה ואחרות הופרטו.
אחד ממרכזי תעשיית החלל הסובייטית בתחום התכנון לשכת תכנון יוז'ני ביחד עם מפעל לייצור ממוקמים בדנייפרופטרובסק שלאחר התפרקות ברית המועצות נמצא עתה באוקראינה.
היסטוריה > תעשיית החלל הרוסית

תעשיית החלל של ברית המועצות הייתה מורכבת וגדולה, שזכתה למימון נרחב, וזכתה למספר הצלחות הגדולות. ההוצאה על תוכנית החלל הסובייטית הגיע לשיאו בשנת 1989, כאשר תקציב התעשייה, שהייתה ממלכתית כולה, הסתכם ב-6,900,000,000 רובל. בתקופת הפרסטרויקה של שנות ה-80, מימון תוכנית החלל החל לרדת, והמימון כמעט הופסק בשל הקשיים הכלכליים בשנות ה-90. הפדרציה הרוסית ירשה את החלק העיקרי של התשתיות וחברות תוכנית החלל הסובייטית (בעוד שאחרים, כגון לשכת העיצוב יוז'נוי, הפכה לאוקראינית), אך רוסיה מצאה את עצמה מתקשה להמשיך לשמור על מימון התוכנית. עד 1998, מימון תוכנית החלל קוצץ ב-80%.
על מנת לתאם את פעילויות החלל של המדינה, הוקמה ב-25 בפברואר 1992, סוכנות החלל הרוסית כשבמהלך התקופה הסובייטית, לא הייתה סוכנות מרכזית, אלא לשכות תכנון שהוכפפו למשרד לבניית מכונות כלליות של ברית המועצות. במידה מסוימת, זה המשיך בשנים הראשונות של הסוכנות, שסבלה מחוסר סמכות, ואילו לשכות התכנון נלחמו כדי לשרוד.
היסטוריה > תעשיית החלל הרוסית > שנות המשבר

בשנת 1993, התוכנית היוקרתית ביותר של התעשייה, מעבורת החלל בוראן, בוטלה. התוכנית פותחה במשך 20 שנה על ידי מיטב החברות בתחום, ועם ביטולה מיד הביאה לירידה של 30% מכוח העבודה של הענף. 300,000 אנשים עבדו בתעשייה בסוף 1994, לעומת 400,000 בשנת 1987, כשמימון תוכנית החלל הסתכם רק ב-0.23% מתקציב המדינה.
המשבר הגדול ביותר תוכנית החלל התרחש במהלך המשבר הפיננסי ברוסיה ב-1998. חלק גדול מהכסף המתוקצב לא הגיע לחברות. תעשיית החלל המשיכה לקצץ בכוח אדם, ועד מהרה נשארו רק 100,000 עובדים, ששכרם קוצץ אף הוא. כך למשל, יצרנית מנועי הטילים אנרגומאש, הסתפקה בשכר חודשי ממוצע לעובדיה באותה תקופה, ב-3,000 רובל (כ-104 דולרים). התשתית הפיזית של תעשיית החלל ירד מאוד, וכיוון שהכספים לא היו זמינים כדי לטפל בהאנגר של המעבורת בוראן בבייקונור, הוא התמוטט על המעבורת במאי 2002.
היסטוריה > תעשיית החלל הרוסית > שיתוף פעולה בינלאומי

במהלך שנות משבר, חברות תעשיית החלל הרוסית שיתפו פעולה עם חברות זרות כדי להבטיח תזרים מזומנים איתן לקופותיהן. מבחינה זו, הייתה חרוניצ'ב מוצלחת במיוחד. ב-15 באפריל 1993 חרוניצ'ב יצרה את מיזם לוקהיד-חרוניצ'ב-אנרגיה, שהיה מיזם משותף עם חברת לוקהיד מרטין האמריקנית. בשנת 1995, בעקבות המיזוג של לוקהיד מרטין ומרייטה, המיזם הפך לשירותי שיגור בינלאומיים (ILS). המיזם משותף היה אחראי על השקות טילי הפרוטון והן טילי האטלס האמריקניים. ארצות הברית אפשרה את השקתו והפצתו של טיל הפרוטון בשוק הבינלאומי, אף שהציגה מכסה מוגבלת על מנת להגן על שוק ההשקה של "הצפת השוק במוצר חלל רוסי". למרות זאת, פרוטון, שנבנה על ידי חרוניצ'ב, היה מוצלח מאוד ועד סוף שנת 2000 הרוויח חוזים בשווי של מעל 1.5 מיליארד דולר. עוד חברה מצליחה הייתה אנרגומאש, שבאמצעות מנוע ה-RD-180 שלה התפרסמה מאוד והמנוע אף הותקן כרכיב ההנעה העיקרי של טילי האטלס האמריקניים. היצרן לוקהיד מרטין רכש 101 מנועי RD-180 מאנרגומאש שהרוויחה כמיליארד דולר.